b'\n_START_ARTICLE_\nErnie Harwell\n_START_PARAGRAPH_\nWilliam Ernest \xe2\x80\x9dErnie\xe2\x80\x9d Harwell (25. tammikuuta 1918 \xe2\x80\x93 4. toukokuuta 2010) oli yhdysvaltalainen urheiluselostaja. H\xc3\xa4net muistetaan erityisesti baseball-joukkue Detroit Tigersien otteluiden selostajana._NEWLINE_Ennen tuloaan Detroit Tigersien vakioselostajaksi vuonna 1960, Harwell oli selostanut muun muassa Brooklyn Dodgersien, New York Giantsien ja Baltimore Oriolesin otteluja. Tigersien otteluja h\xc3\xa4n selosti el\xc3\xa4kkeelle j\xc3\xa4\xc3\xa4miseens\xc3\xa4 asti vuonna 2002, lukuun ottamatta vuotta 1992, jolloin h\xc3\xa4net korvattiin nuoremmalla selostajalla, mutta jouduttiin ottamaan yleis\xc3\xb6n vaatimuksesta takaisin seuraavana vuonna._NEWLINE_Ernie Harwell nimettiin Radio Hall of Fameen vuonna 1998.'